paragraph_text: Politički u Francuze su popisivani i drugi narodi na području Francuske koji su nastali romanizacijom stare Galije i germanskih plemena. Među ovima danas razlikujemo Franko-Provansalce (574.000) iz istočne Francuske u pograničnim krajevima sa Švicarskom (7100) i Italijom (71.000); Okcitance (2.377.000) na jugu Francuske; Provansalce (251.000) s obale Sredozemlja; Gaskonjce koji su po svoj prilici akvitanijskim jezikom romanizirani Baski, a ima ih danas oko 250.000 na jugozapadu Francuske i oko 4000 tisuća u susjednoj Španjolskoj; Korzikance s Korzike (302.000), kojih ima i u SAD-u (104.000) i Italiji (preko 5000).